Document ID: /fineweb-2-swissfilter-quality_10-filterrobots/filtered/02038.jsonl.gz/6550

La situaziun sin il martgà da lavur en Svizra è danovamain sa meglierada durant l'emprim quartal da l'onn current.
Il dumber da las persunas occupadas è creschì ils davos trais mais per dapli che 2% sin radund 5,4 milliuns emploiads ed emploiadas, cumpareglià cun il medem quartal da l'onn avant. Quai ha communitgà l'Uffizi federal da statistica.
Ultra da quai è il dumber da las plazzas libras s'augmentà per radund 6% sin 126'600. Difficultads da chattar persunal han ins surtut tar la construcziun da maschinas. Sa meglierada in zic è la situaziun tar la hotellaria.
Per la Svizra Orientala tutgan questas cifras per l'emprim quartal dal 2023.